Diari Oficial de la Generalitat Valenciana


Sumari del DOGV 5008, del 18-05-2005 (2005/5490)

RESOLUCIÓ de 16 de maig de 2005, del director general de Personal Docent, de la conselleria de Cultura, Educació i Esport, per la qual es declaren aprovades les llistes provisionals d'admesos i exclosos per a participar en el concurs oposició per a ingrés en el Cos de Mestres i en el procediment per a l'adquisició de noves especialitats, convocats per Orde de 14 d'abril de 2005, de la conselleria de Cultura, Educació i Esport, i per la qual es convoca els aspirants declarats no exempts a la realització de la prova de coneixement dels idiomes oficials de la Comunitat Valenciana i a la prova d'espanyol per a estrangers.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5008

Data del DOGV
:   18-05-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/5490


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 16 de maig de 2005, del director general de Personal Docent, de la conselleria de Cultura, Educació i Esport, per la qual es declaren aprovades les llistes provisionals d'admesos i exclosos per a participar en el concurs oposició per a ingrés en el Cos de Mestres i en el procediment per a l'adquisició de noves especialitats, convocats per Orde de 14 d'abril de 2005, de la conselleria de Cultura, Educació i Esport, i per la qual es convoca els aspirants declarats no exempts a la realització de la prova de coneixement dels idiomes oficials de la Comunitat Valenciana i a la prova d'espanyol per a estrangers. [2005/S5490]
  
De conformitat amb el que disposa la base 4 de l'Orde de 14 d'abril de 2005, de la Conselleria de Cultura, Educació i Esport (DOGV de 22 d'abril), per la qual es convoca concurs oposició per a ingrés en el cos de mestres i procediment per a l'adquisició de noves especialitats, esta Direcció General de Personal Docent ha resolt:
  
Primer. Declarar inicialment aprovada la llista provisional d'aspirants admesos i exclosos, amb indicació en este últim cas de les causes d'exclusió, per a participar en el concurs oposició per a ingrés en el cos de mestres, que figura com a annex I d'esta resolució.
  
Segon. Declarar inicialment aprovada la llista provisional d'aspirants admesos i exclosos, amb indicació en este últim cas de les causes d'exclusió, per a participar en el procediment per a l'adquisició de noves especialitats, que s'adjunta com a annex II d'esta resolució.
  
Tercer. Els aspirants exclosos disposen d'un termini de 10 dies hàbils, comptats a partir de l'endemà de la publicació d'esta resolució, per a poder esmenar el defecte que n'haja motivat la seua exclusió. Així mateix, els aspirants que hagen detectat errors en la consignació de les seues dades personals podran manifestar-ho en el mateix termini. Les reclamacions s'han de dirigir a la Direcció General de Personal Docent, i cal que es presenten per qualsevol de les formes previstes en l'apartat 3.3 de l'orde de convocatòria.
  
Quart. Les reclamacions presentades seran acceptades o denegades per resolució expressa del director general de Personal Docent, mitjançant la qual es declararan aprovades les llistes definitives d'admesos i exclosos, que serà publicada en el Diari Oficial de la Generalitat Valenciana.
  
Cinqué. Així mateix, de conformitat amb el que preveu la base 7.1.2 de l'esmentada orde, es convoca els aspirants declarats no exempts a la realització de la prova de coneixement dels dos idiomes oficials de la Comunitat Valenciana, que tindrà lloc el dia 9 de juny de 2005, a les 10:00 hores en els llocs especificats en l'annex III a la present resolució.
  
Sisé. Igualment, de conformitat amb el que disposa la base 7.1.1 de l'orde de convocatòria citada, es convoca els aspirants que no posseïsquen la nacionalitat espanyola i el seu coneixement del castellà no es deduïsca del seu origen i que han sigut declarats no exempts, per a la realització de la prova d'acreditació del coneixement de la citada llengua, descrita en l'annex IV, el dia 7 de juny, a les 10:00 hores, en l'Escola Oficial d'Idiomes de València, carrer Pla de Saïdia, número 9.
  
València, 16 de maig de 2005.- El director general de Personal Docent: José Antonio Rovira Jover.
  
Annex III
  
Llocs per a la realització de la prova de coneixement dels dos idiomes oficials de la Comunitat Valenciana
  
Aspirants la província de preferencia del quals per a realitzar la prova siga:
  
Alacant:
  
Escuela Oficial de Idiomas
  
C. Marqués de Molins, 56-58
  
Aspirants la província de preferencia del quals per a realitzar la prova siga:
  
Castelló o València
  
Escuela Oficial de Idiomas
  
C. Llano de Zaidia, 9 Valencia
  
Annex IV
  
La prova d'espanyol per a estrangers constarà dels exercicis següents:
  
Examen escrit. Constarà de dos parts:
  
1. Prova de gramàtica i lèxic. Dictat. Temps màxim de durada, 60 minuts.
  
2. Lectura d'un text literari del segle XX: respondre a preguntes de comprensió i vocabulari. Temps màxim de durada, 60 minuts.
  
Examen oral.
  
1.Lectura, resumen i opinió d'un text periodístic.